钦定古今图书集成/理学汇编/字学典/第098卷 > 庾肩吾
## 钦定古今图书集成/理学汇编/字学典/第098卷 > 庾肩吾

按《南史》本传：“庾肩吾，字慎之，八岁能赋诗，为晋安王
国常侍。王命肩吾等十人抄撰众籍，丰其果馔，号为
高斋学士。封武康县侯，赠中书令。”

按《书断》：“庾肩吾才华既秀，草隶兼善，累纪专精，遍探
名法，可谓赡闻之士也。尝作《书品》，亦有佳致。肩吾隶、
草入能，子信亦工草书。”